kardosdrur/scandi-wiki huggingface dataset:
Jydsk Handels- og Landbrugsbank

Jydsk Handels- og Landbrugsbank var en dansk bank i Aarhus.

Historie 
I 1870 kommanditerede firmaet D.B. Adler & Co. i København firmaet Adler, Wulff & Meyer i Aarhus, der drev købmands- og bankvirksomhed. I oktober 1874 omdannedes denne bankforretning til Jydsk Handels- og Landbrugsbank A/S med Christian Ludvig Kier som direktør indtil 1876, hvor banken blev en filial af Kjøbenhavns Handelsbank, i mange år dog under sit eget navn.

Fra 1921 var Niels Jensen (1890-1952) filialdirektør. Han blev tillige underdirektør i Kjøbenhavns Handelsbank 1934 og vicedirektør fra 1948.

Arkitektur 
Bankfilialen lå fra 1900 på Lille Torv 6 i Aarhus i en bygning, tegnet af arkitekt Sophus Frederik Kühnel og opført 1899-1900. Denne bygning er i nyrenæssance/nationalromantik og blev fredet i 1996.

Fra 1944 lå bankfilialen på Rådhuspladsen 3 i Aarhus i en bygning, opført i funktionalisme 1941-44 ved arkitekt Harald Salling-Mortensen. Det er en seksetages butiks- og kontorbygning i jernbeton, beklædt med svensk marmor, med kortere sidefløje mod Asylgade og Frederiksgade i gule mursten over marmorbeklædt stueetage.

Se også 
Fredede bygninger i Aarhus Kommune

Kilder

Eksterne kilder/henvisninger 
 Danmarks ældste forretninger 1100-1911, Kraks Forlag 1950

Tidligere banker i Danmark
Tidligere virksomheder i Aarhus
Danske virksomheder etableret i 1874
Ophørt i 1876
Aegithalos

Aegithalos er en slægt af fugle i halemejse-familien, der omfatter omkring ni arter, alle udbredt i Eurasien. 

I Danmark er en enkelt art repræsenteret fra slægten, halemejse (Aegithalos caudatus).

Arter 
I slægten Aegithalos findes omkring ni arter. Antallet er usikkert, fordi nogle arter kan opfattes som underarter af nært beslægtede arter.
 Halemejse, Aegithalos caudatus
 Aegithalos glaucogularis, af nogle opfattet som en kinesisk underart af A. caudatus
 Hvidkindet halemejse, A. leucogenys
 Rødkappet halemejse, A. concinnus
 Hvidstrubet halemejse, A. niveogularis
 Brunøret halemejse, A. iouschistos
 Hvidbuget halemejse, A. bonvaloti
 Aegithalos sharpei, af nogle opfattet som en burmesisk underart af A. bonvaloti
 Kinesisk halemejse, Aegithalos fuliginosus

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Halemejser
Movimento Sociale Italiano

Movimento Sociale Italiano (den «Italienske Sociale Bevægelse», MSI) var et nyfascistisk parti, der eksisterede i Italien fra 1946 til 1995.

Forgængere 
Movimento Sociale Italiano (MSI) var efterfølger til de to partier, som Benito Mussolini (1883 – 1945) ledede. Det var Partito Nazionale Fascista (1919-1943) i Kongeriget Italien og Partito Fascista Repubblicano 1943-1945 i den norditalienske Salò-republik.

I den italienske grundlov er det fascistiske parti forbudt «i alle former». Alligevel har der siden 1946 været nyfascistiske partier i Italien.

Logo 
Partiets logo er en flamme, der svæver over en kasse med de tre bogstaver M.S.I. Ifølge en tradition repræsenterer logoet en flamme, der svæver over Mussolinis grav. I denne tradition betyder M.S.I.: Mussolini Sei Immortale (Mussolini er udødelig).

Repræsenteret i parlamentet 
I begyndelsen fik partiet kun lille tilslutning. Det kom i parlamentet i 1948. Ved enkelte senere valg blev partiet det fjerdestørste parti i parlamentet.

Frem til 1994 var det derimod umuligt for partiet at komme i regering.

Politikere 
Gianfranco Fini er det mest fremtrædende tidligere medlem af Movimento Sociale Italiano. Efter partiets nedlæggelse blev han sit lands udenrigs- og vicestatsminister.

Efterfølgere 
I 1994-1995 blev MSI gradvist afløst af det noget mere moderate parti Alleanza Nazionale (den nationale alliance). Dette parti blev efterhånden det tredjestørste parti i det italienske parlament.

I 2009 blev Alleanza Nazionale en del af der nye parti Il Popolo della Libertà (Frihedens Folk), der blev ledet af Silvio Berlusconi.

Referencer 

Etableret i 1946
Ophørt i 1995
Fascistiske partier
Tidligere politiske partier i Italien
Italiensk nyfascisme
Palliativ behandling

Palliativ behandling, palliativ medicin eller palliativ indsats (af det latinske ord pallium for kappe) kan være en lægelig behandling, der fokuserer på at nedsætte og lindre symptomer på livstruende sygdomme, i modsætning til at behandle selve sygdommen.

Definition 
FN's verdenssundhedsorganisation (WHO) definerer palliativ indsats som en indsats, der har til "formål at fremme livskvaliteten hos patienter og familier, der står over for de problemer, der er forbundet med livstruende sygdom, ved at forebygge og lindre lidelse gennem tidlig diagnosticering og umiddelbar vurdering og behandling af smerter og andre problemer af både fysisk, psykisk, psykosocial og åndelig art".

Palliativ behandling har en holistisk tilgang til patienten, hvor hensigten er at lindre patientens fysiske, psykiske, sociale og eksistentielle behov, eventuelt med alternativ behandling eller religiøse/spirituelle indslag, alt efter patientens egne ønsker.

Den palliative indsats omfatter både patienten og pårørende.

Se også 
 Hospice
 Aktiv dødshjælp

Referencer

Eksterne henvisninger 
 Helbredsprofilen: Palliativt team – hvad er et palliativt team? 
 Palliativ medicin hos sundhed.dk
 WHO Definition of Palliative Care 

Anæstesiologi
Nationalpark Andohahela

Nationalpark Andohahela er en nationalpark i kategori II i World Conservation Unions klassificering, beliggende nær  den sydlige ende af Madagaskar.
Sammen med fem andre nationalparker blev de i 2007 under navnet Atsinananas regnskove opført på UNESCO-Verdensarvsliste

Geografi 
Nationalparken ligger i regionen  Androy, midt mellem distrikterne Tôlanaro (Fort-Dauphin) og Amboasary Sud i nærheden af nationalvej 13. Parken består af tre ikke sammenhængende områder, med et samlet areal på 76.020 ha i en højde der svinger mellem 120 og 1.972 moh.

Historie
En del af den nuværende  nationalpark, 30.000 ha,  blev allerede  sat under beskyttelse i 1939.  I 1966 blev området udvidet til den nuværende størrelse, og i 1997 blev Andohahela til en  nationalpark.

2007 blev  Atsinananas regnskove til  UNESCO-verdensnaturarv og Nationalpark Andohahela er en del deraf.

Flora og fauna 
I parken  lever 12 lemurarter, 129 fuglearter, 75 krybdyrarter og 50 arter af padder samt mere end 1.000 plantearter.

Eksterne kilder/henvisninger

Madagaskars geografi
Verdensarvsområder i Afrika
Nationalparker i Afrika
Camillo di Cavour

Grev Camillo Benso di Cavour (født 10. august 1810 i Torino, død 6. juni 1861 sammesteds) var en italiensk politiker fra Piemonte i Nordvestitalien. Han er mest kendt for sin rolle under Italiens samling.

Grev di Cavour blev den sidste statsminister i Kongedømmet Sardinien. Han havde posten fra 1852 til 1861 (undtagen juli 1859 – januar 1860). Han var han den første statsminister i Kongeriget Italien.  Grev di Cavour er en af de italienske grundlovsfædre.

Eksterne henvisninger 
  

Italiens premierministre
Grever fra Italien
Italienere i 1800-tallet
Personer fra Torino
Detailhandlerbanken

Detailhandlerbanken A/S var en bank i København.

Historie 
Banken blev stiftet 6. juni 1895 (åbnet 15. november), og blandt stifterne var Peter Bjørnbak og Frederik Aubeck. Anledningen til oprettelsen af banken var, at middelstanden havde svært ved at få kredit i de store, etablerede banker. 

Detailhandlerbanken blev ledet af et repræsentantskab og fire direktører. Aktiekapitalen (oprindligt ¼ mio. kr.) var omkring 1904 på 2 mio. kr.; reserve- og delkrederefond 31. december 1904: 168.059 Kr.; vekselbeholdning: 3.769.611 kr., udlån på kassekredit: 3.196.183 kr., indlån på folio og konto-kurant: 688.201 kr., indskud på kontrabog: 7.503.353 kr.

I foråret 1908 blev banken hårdt ramt af boligkrisen, men blev i begyndelsen reddet ved garantistillelser fra staten til bankens kreditorer. Men den 20. maj samme år trådte banken i likvidation. Petrus Beyer og Johan Nielsen var medlemmer af tilsynsrådet under bankens likvidation.

I årene forinden havde banken støttet en række spekulative byggeprojekter, og da en del af spekulanterne gik fallit, havde Detailhandlerbanken måttet overtage deres ejendomme og grunde, heriblandt  A/S Esplanadegaarden (opført 1906-08, Store Kongensgade 116, Esplanaden 1-3 og Bornholmsgade 1) og A/S Valby Mølle.

Arkitektur 
Banken lå i Nygade 4, med seks afdelingskontorer (Nørrebrogade 23 og 201, Amagerbrogade 129, Valby Langgade, Rolighedsvej og Østerbrogade 31). Bygningen er opført i nationalromantisk stil 1899-1900 ved arkitekterne Christian Mandrup-Poulsen og Martin Larsen. I det indre var vægdekorationerne udført af dekorationsmaler O. Willerup. Ejendommen i Nygade var omkring 1904 bogført for 1.097.234 kr.

Kilder 

Tidligere banker i Danmark
Tidligere virksomheder i København
Etableret i 1895
Ophørt i 1908
Thierry Gueorgiou

Thierry Gueorgiou (født 30. marts 1979) er en fransk orienteringsløber, som har vundet flere end 20 guldmedaljer ved internationale konkurrencer, herunder VM i orientering.

Eksterne henvisninger 
 

Orienteringsløbere
Atleter fra Frankrig
Personer fra Saint-Étienne
Bettino Ricasoli

Bettino Ricasoli (født 9. marts 1809 i Firenze, død 23. oktober 1880 i Castello di Brolio) var Italiens 2. statsminister.

Toscanas tilslutning til Sardinien 
Som indenrigsminister i Storhertugdømmet Toscana arbejdede Bettino Ricasoli for Italiens samling. Efter uroligheder i 1859 var Toscana kortvarigt en del af Mellemitaliens Forenede Provinser. I 1860 proklamerede Ricasoli Toscanas tilslutning til Kongedømmet Sardinien. 

Det skete efter en folkeafstemning den 22. marts 1860. Som indenrigsminister havde Ricasoli selv  tilrettelagt afstemningen, der gav en jordskredssejr på 95 procent for en sammenslutning af staterne.

Italiensk statsminister 
I den nye italienske stat blev Bettino Ricasoli indenrigsminister i 1861-1862 og  1866-1867. Han var statsminister 1861-1862 og i 1866-1867. Desuden var han udenrigsminister i 1861-1862. 
 
Begge hans ministerperioder sluttede med, at han måtte overlade posterne til Urbano Rattazzi fra Piemonte.

Vinavler 
Det var Bettino Ricasoli, der skabte  Chianti.

Referencer

Eksterne henvisninger 

Italiens premierministre
Personer fra Firenze
Kørelærer

En kørelærer er en person, der underviser elever på en køreskole. Med køretræning og teoriundervisning gøres eleverne klar til afsluttende teoriprøve og køreprøve. Såfremt eleven består udstedes et officelt førerbevis (kørekort).

Eksterne henvisninger 

 Kørelæreruddannelsen 

Transport
Undervisere
Stillingsbetegnelser
Optegnelser fra det døde hus (roman)

Optegnelser fra det døde hus (, ) er en roman af Fjodor Mikhajlovitj Dostojevskij. Romanen skildrer et menneskes absurde og meningsløse liv og hverdag i et tugthus i Sibirien. 
Romanen blev udgivet fra 1860 til 61 i Dostojevskijs eget tidsskrift Vremja ().

Tilblivelse 
Novellen bygger på Dostojevskijs egne oplevelser som tugthusfange i Sibirien.

Romaner fra Rusland
Litteratur i 1861
Save Rock and Roll

Save Rock and Roll er det femte studiealbum fra rock-bandet Fall Out Boy. Det blev produceret af Butch Walker og udgivet den 16. april 2013 gennem Island Records. Efter en flere turneer og en blandet fan-reaktion på det fjerde album Folie à Deux fra 2008, tog medlemmerne af Fall Out Boy en pause i slutningen af 2009. I denne pause forsøgte hver især sig med en solokarriere. Bandet følte at der var behov for ikke at bruge udtrykket "gået fra hinanden" om pausen, og lovede at vende tilbage på et senere tidspunkt.

Efter flere gendannelsesforsøg, blev albummet indspillet i al hemmelighed i Rubyred Recordings i Venice i Californien i efteråret 2012. Indspilninger blev markeret af en ønske om at genopfinde bandets lyd i en mere moderne form, mere større fokus på popmusik. Bandet hentede produceren Butch Walker ind for at give et frisk perspektiv. Dette gjorde albummet til det første i lang tid uden produceren Neal Avron. I bandets nye form, skulle hvert medlem af kvarteten involveres i at lave musikken, selvom det i starten var svært, da de kæmpede for at genfinde hinanden. Save Rock and Roll har gæstevokaler fra Foxes, Big Sean, Courtney Love og Elton John. Sidstnævnte synger på albummets titelnummer.

Save Rock and Roll debuterede som nummer et på den amerikanske Billboard 200, hvilket gav bandet deres nummer et på listen. Albummets førstesingle, "My Songs Know What You Did in the Dark (Light Em Up)", har modtaget platin i USA og har været succesfuld på hitlister over hele verden. Rolling Stone beskrev bandets comeback som en "mere eller mindre forbavsende renæssance", og albummet modtog positive anmeldelser efter sin udgivelse, selvom mange musikanmeldere ikke var glade for at kalde det for et rigtigt rock-album. I forlængelse af udgivelsen af albummet, gav gruppen en Save Rock and Roll stadion-turne for at promoverer albummet, med både europæiske og amerikanske dele annonceret. Derudover var der klub-shows og tv-optrædender. Bandet har planer om at lave musikvideoer til sange på albummet, til en igangværende serie kaldet The Young Blood Chronicles.

Hitlister

Ugentlige lister

Referencer 

Album fra 2013
Fall Out Boy-album
VM i orientering 2013

VM i orientering 2013 var den 30. udgave af verdensmesterskabet i orientering. Det fandt sted fra den 6.-14. juli 2013 i det østlige Finland, med stævnecenter i skisportsstedet Vuokatti i Sotkamo. Det var fjerde gang, at VM afvikles i Finland.

Medaljetagere

Herrer

Langdistance 
 Thierry Gueorgiou,  1.41.39
 Jani Lakanen,  1.42.57
 Edgars Bertuks,  1.43.29

Mellemdistance 
 Leonid Novikov,  37:45
 Thierry Gueorgiou,  37:54
 Gustav Bergman,  38:21

Sprint  
 Mårten Boström,  14.19,6
 Scott Fraser,  14.36,7
 Jonas Leandersson,  14.37,8

Stafet 
  (Leonid Novikov, Valentin Novikov, Dmitrij Tsvetkov) 1.41.47
  (Anders Holmberg, Peter Öberg, Gustav Bergman) 1.42.37
  (Pavlo Ushkvarok, Oleksandr Kratov, Denys Shcherbakov) 1.42.55

Damer

Langdistance 
 Simone Niggli,  1.20.02
 Tove Alexandersson,  1.23.01
 Lena Eliasson,  1.23.08

Mellemdistance 
 Simone Niggli,  35:25
 Tove Alexandersson,  37:10
 Merja Rantanen,  37:59

Sprint  
 Simone Niggli,  14.10,6
 Annika Billstam,  14.18,7
 Venla Niemi,  14.48,5

Stafet 
  (Heidi Østlid Bagstevold, Mari Fasting, Anne Margrethe Hausken Nordberg) 1.37.53
  (Venla Niemi, Anni-Maija Fincke, Minna Kauppi) 1.39.07
  (Sara Lüscher, Judith Wyder, Simone Niggli) 1.43.44

Eksterne henvisninger 
 Officiel hjemmeside

Referencer 

2013
Sport i Finland
Sport i 2013
Staudesolsikke

Staudesolsikke (Helianthus pauciflorus), ofte skrevet staude-solsikke, er en flerårig, urteagtig plante med en opret til opstigende vækst, smalle blade og gule kurvblomster. Arten bruges af og til som havestaude.

Kendetegn 
Staudesolsikke er en flerårig, urteagtig plante med en opret til opstigende vækst. Stænglen er rund i tværsnit med en rødlig lysside og en lysegrøn skyggeside. Både stænglen og bladene er beklædt med stive hår. Bladene kan være både modsatte og spredtstillede, de er kortstilkede og lancetformede med hel eller ganske fint takket rand. Oversiden er grågrøn, mens undersiden er lysegrøn med tre tydelige ribber. Høstfarven er gyldent brun. Blomstringen foregår sidst på sommeren, hvor man finder blomsterne samlet i endestillede kurve. Randkronerne er brede og varmt gule til lysegule. Skivekronerne er rørformede og rødbrune til næsten sorte. Frugterne er nødder.

Rodsystemet består af en vandret jordstængel og grove, trævlede rødder.

Planten kan nå 2 meters højde i hjemlandet, men i Danmark er højder på ca. 1,00 m mere almindelige. Bredden bliver ca. 0,50 m.

Hjemsted 
Staudesolsikke er naturligt udbredt i de sydlige dele af Canada og i de fleste af USA's delstater, men desuden er den naturaliseret i mange europæiske lande. Arten er knyttet til lysåbne voksesteder med en fugtbevarende, men veldrænet jord. Desuden er arten afhængig af, at voksestedet bliver brændt af, eller at store planteædere træder og gnaver plantedækket ned.

I den sydlige del af Minnesota, USA, findes rester af den oprindelige prærie. Her vokser arten sammen med bl.a. amerikansk blomme, Amorpha canescens (en art af særkrone), amerikansk hassel, Aster laevis (en art af asters), bleg purpursolhat, canadisk gyldenris, Cornus racemosa  (en art af kornel), kalkunfod, kompasplante, Liatris aspera  (en art af pragtskær), liden præriegræs, lyngasters, præriehirse, prærievadegræs, Sorghastrum nutans (en græsart), Stipa spartea  (en art af fjergræs), sølvbynke, trenervet snerre og yuccabladet mandstro

Note

Galleri 

Gule blomster
Haveplanter
Prærieplanter
Solsikke-slægten
Hyldebladet baldrian

Hyldebladet baldrian (Valeriana sambucifolia) er en flerårig urt i gedeblad-familien. Den er 30-150 centimeter høj med fjersnitdelte blade, der er delt i 7-13 afsnit på de største blade. Blomsterne er tvekønnede med et 4-8 millimeter langt kronrør.

I Danmark findes hyldebladet baldrian almindeligt i fugtige skove. Blomstringen sker i juni og juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Baldrian
Københavns Grundejerbank

Københavns Grundejerbank A/S var en dansk bank i København, som var aktiv 1898-1908.

Historie 
Banken var stiftet maj 1898 (åbnet 10. september) og blev styret af et bankråd, et repræsentantskab og en direktør. Bankens endeligt blev dens finansiering af spekulation i boligbyggeri i årene frem til bankkrisen i København 1908. Grundejerbanken suspenderede sine betalinger om aftenen 6. februar. I dagene efter dykkede bankaktiernes kurser. 9. februar overtog staten og hovedbankerne sammen garantien over for de af katastrofen ramte bankers kreditorer (stadfæstet ved lov af 15. februar) og der blev oprettet en bankkomité (ophævet ved lov af 26. marts 1910), som havde vidtgående myndighed over for de nødlidende banker. Grundejerbanken krakkede imidlertid i februar 1908 og blev overtaget af Kjøbenhavns Handelsbank.

Bankens aktiekapital (oprindeligt 2 mio. kr.) var i 1904 6 mio. kr., foruden et garantifond på 200.000 kr., hvoraf 20 procent var indbetalt. Reservefond 31. december 1904: 350.000 kr.; vekselbeholdning: 3.451.882 kr., udlån på kassekredit (mod håndpant og selvskyldnerkaution): 13.688.853 kr., fondsbeholdning; 1.766.352 kr., indlån: 12.751.738 kr., hvoraf 10.275.629 på kontrabog.

Arkitektur 
Banken havde til at begynde med til huse i en bygning i fire stokværk på Gammeltorv 4, der var ejet af Kreditforeningen af Grundejere i Kjøbenhavn og Omegn. Den er opført 1898-99 udelukkende af sten og jern efter tegning af Frederik L. Levy. Den havde med grunden kostet 580.000 kr.

I 1908 flyttede den til en selvstændig bygning over for den gamle på Frederiksberggade 1 (hjørnet af Gammeltorv), opført 1904-08 ved Victor Nyebølle.

Se også 
 Københavns Grundejerforening

Kilder 
 Københavns hvornår skete det: 1908 

Tidligere banker i Danmark
Grundejerbank
Etableret i 1898
Ophørt i 1908
Indre By (København)
Gæld

Gæld betragtes som et tilgodehavende en fysisk eller juridisk person (fordringshaveren) har mod en anden (skyldneren). 

Udtrykket anvendes mest om krav i penge, for eksempel hvor debitor skylder penge til kreditor. Gæld kan, ud over penge, også baseres i løsøre eller fast ejendom. 
Gæld kan forekomme mellem private, virksomheder eller offentlige myndigheder. Sidstnævnte er særligt reguleret i Lov om inddrivelse af gæld til det offentlige.
 
Juridisk anvendes fordring ofte synonymt med gæld.

Håndtering af gæld 
Misligholdes gældsforholdet, hvor eksempelvis debitor ikke betaler det aftalte til kreditor, findes der en lang række virksomheder, advokater og inkassobureauer der håndterer, indkræver og opkøber gæld hos fordringshaver. Disse er defineret og underlagt "lov om inkassovirksomhed" (Inkassoloven)  

Virksomheden Experian håndterer en liste over dårlige betalere. Virksomheden er tidligere kendt som RKI.

Se også 

 Lån
 Offentlig gæld
 Statsgæld
 Æresgæld
 Inkasso

Ekstern henvisning 
Gældsbrevsloven på retsinformation.dk

Kilder 

Finansiel økonomi
Insolvensret
Juridiske begreber
Lærker

 
Lærker (Alaudidae) er en familie af spurvefugle, der ofte lever i det åbne land og har en brunlig camouflagefarvet fjerdragt. Familien omfatter omkring 98 arter fordelt på cirka 21 slægter. De er især udbredt i den gamle verdens troper. Der findes otte europæiske arter, hvoraf de tre er danske ynglefugle. Kun en enkelt art, bjerglærken, findes i den nye verden, ligesom også kun enkelt art findes i Australien og på Ny Guinea.

Fællestræk 
Lærkerne danner en klart afgrænset gruppe af fugle, idet de bl.a. har et specielt udformet stemmeorgan syrinx og fodens løb (tars) er beklædt med flere hornplader, ikke én lang skinne. Desuden er bagtåens klo ofte lang og spids. Næbbets form og størrelse varierer alt efter fødevalg og fourageringsteknik. Fjerdragten er brunlig og tilpasset i farve til jordoverfladen, især i områder med sparsom vegetation. Kønnene er ens hos de fleste arter, men hunnen er altid mindre end hannen. Mange arter har en mere eller mindre tydelig fjertop på hovedet.

Reden er skålformet og bygges i en skrabet fordybning i jorden. Nogle afrikanske arter bygger dog et græstag over reden. Mange lærker er gode sangere med en lang og varieret sang, der ikke sjældent fremføres i sangflugt som det er tilfældet hos sanglærken. Lærkerne kan yngle i løse kolonier. Udenfor yngletiden opptræder de ofte i flokke.

Slægter i udvalg 
Et udsnit af de omkring 21 slægter:
 Calandrella (10 arter, fx korttået lærke)
 Galerida (7 arter, fx toplærke)
 Lullula (1 art, hedelærke)
 Alauda (3 arter, fx sanglærke)
 Eremophila (2 arter, fx bjerglærke)
 Melanocorypha (6 arter, fx østlig kalanderlærke)
 Mirafra (25 arter, fx busklærke)

Billeder

Kilder 
 Poul Hald-Mortensen (red. Hans Hvass), Danmarks Dyreverden, 2. udgave, Rosenkilde og Bagger 1978, side 39. .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 DK listen  Fuglearter truffet i Danmark
Mogens Halbye

Mogens Halbye (født 23. februar 1926 i Randers, død 24. juni 2013 i Charlottenlund) var en dansk civilingeniør, modstandsmand og direktør.

Halbye var søn af overlærer G.B. Halbye (død 1971) og Karen født Rasmussen (død 1989). Han blev student fra Randers Statsskole 1944 og var modstandsmand i militærgruppen Sydhavnsbataillonen. Han blev cand.polyt. 1950 og tog en HD i salgsorganisation og reklame 1951. Samme år blev Halbye ansat i R. Færchs Fabrikker i Holstebro, hvor han blev underdirektør 1959. 1960 blev han teknisk underdirektør i Skandinavisk Tobakskompagni.

Fra 1960 til 1980 arbejdede han i F.L. Smidth, fra 1972 som direktør. I 1980 stoppede han og blev selvstændig konsulent inden for bestyrelsesarbejde. Han var medlem af Det Berlingske Officin og Statens Administrationsråd.

Han blev gift 27. juni 1959 med lærerinde Ulla Hansen (født 17. august 1937 i Hobro), datter af gårdejer Hans Christian Thorkild Hansen og Gerda født Kruse.

Han vandt danmarksmesterskabet i orienteringsløb fire gange.

Han er begravet på Ordrup Kirkegård.

Kilder 

Kraks Blå Bog 2004.

Eksterne henvisninger 
 

Personer i Kraks Blå Bog (afdøde)
Erhvervsfolk fra Danmark
Ingeniører fra Danmark
Personer med tilknytning til FLSmidth
Danskere i 1900-tallet
Personer fra Randers
Medlemmer af militærgrupper
Orienteringsløbere fra Danmark
Studenter fra Randers Statsskole
City of Angels: Music from the Motion Picture

City of Angels: Music from the Motion Picture er et soundtrack til filmen City of Angels fra 1998. Det opnåede en førsteplads på Billboard 200 og på australske ARIAs hitliste.

Spor 
 "If God Will Send His Angels" af U2 – 4:31
 "Uninvited" af Alanis Morissette – 4:34
 "Red House" af Jimi Hendrix – 3:49
 "Feelin' Love" af Paula Cole – 5:37
 "Mama, You Got A Daughter" af John Lee Hooker – 3:41
 "Angel" af Sarah McLachlan – 4:29
 "Iris" af Goo Goo Dolls – 4:50
 "I Grieve" af Peter Gabriel – 8:09
 "I Know" af Jude – 4:34
 "Further On Up The Road" af Eric Clapton – 7:26 
 "Angel Falls" (Gabriel Yared) – 4:54
 "Unfeeling Kiss" (Gabriel Yared) – 3:42
 "Spreading Wings" (Gabriel Yared) – 4:25
 "City Of Angels" (Gabriel Yared) – 7:07

Album fra 1998
Soundtracks
Album fra USA